**PATVIRTINTA**

Vilniaus lopšelio – darželio “Šermukšnėlė”

Direktoriaus

 2020 m. vasario 03 d.

Įsakymu Nr. V -12



***„GAMTA JUOKAUTI NEMĖGSTA, JI VISADA TEISINGA, VISADA RIMTA, VISADA GRIEŽTA, JI VISUOMET TEISI. KLYSTA IR APSIRINKA TIK ŽMONĖS.“***

 ***VOLFGANGAS GĖTĖ***

**KONKURSO – FESTIVALIO „ŠERMUKŠNĖS ŠAKELĖ - 2020“**

**NUOSTATAI**

**I. BENDROJI DALIS**

1. Konkursas – festivalis „Šermukšnės šakelė – 2020“ – žaisminga vaikų pasakos, kūrybiškumo, vaidybinės patirties, pasaulio pažinimo bei gimtosios kalbos suvokimo santykio raiška.

2. Konkursą – festivalį organizuoja lopšelio – darželio „Šermukšnėlė“ pedagogai.

3. Konkurso – festivalio nuostatai reglamentuoja jo tikslus, kriterijus, dalyvius, organizavimo ir dalyvavimo jame sąlygas.

**II. TIKSLAI**

1. Pasakos pagalba leisti vaikui pajusti gimtosios kalbos grožį, aplinkinį pasaulį, saugoti ir puoselėti tautos išminties lobius, ugdyti ekologinį mąstymą.
2. Siekti pedagogų nuoširdaus bendradarbiavimo ir meninės saviraiškos skatinimo.

**III. KRITERIJAI**

1. Temos aktualumas:
* Aplinkosaugos puoselėjimas;

● Gimtosios kalbos saugojimas;

● Vaiko kūrybiškumas.

1. Originalumas.

**IV. DALYVIAI**

Norintys dalyvauti festivalyje Vilniaus m. metodinio ratelio „Aidas“ ikimokyklinių įstaigų, Balio Dvariono 10-metės muzikos mokyklos, Baltupių Progimnazijos pradinukų kolektyvai, suderinę dalyvavimą su įstaigos vadovu.

**V. SĄLYGOS**

1. Konkurso – festivalio I – asis etapas vyksta savo įstaigose, atrenkant vieną pasaką.
2. Konkurso – festivalio II-asis etapas vyks Vilniaus lopšelyje – darželyje „Šermukšnėlė“ 2020 m. kovo 26 d. Pradžia 9.30 val.
3. Gali būti naudojami įvairūs pasakos atskleidimo žanrai.
4. Vaikų kolektyve – iki 10 narių.
5. Pasirodymo trukmė iki 7 min.
6. Konkurso – festivalio dalyviai bus apdovanoti padėkomis.
7. Paraiškas apie dalyvavimą siųsti Vilniaus lopšeliui – darželiui „Šermukšnėlė“ iki 2020 m. kovo 06 d. el.p. rastine@sermuksnele.vilnius.lm.lt

**DALYVIŲ PARAIŠKA**

**KONKURSUI – FESTIVALIUI „ŠERMUKŠNĖS ŠAKELĖ - 2020“**

|  |  |
| --- | --- |
| Įstaigos pavadinimas | Pasakos pavadinimas ir trumpas pristatymas |
|  |  |